CELEX: 62011TB0531
Language: fi
Date: 2012-06-21 00:00:00
Title: Asia T-531/11: Unionin yleisen tuomioistuimen määräys 21.6.2012 — Hamas v. neuvosto (Kumoamiskanne — Terrorismin torjumiseksi toteutettavat rajoittavat toimenpiteet — Vireilläolovaikutus)

18.8.2012   
            
            
               FI
            
            
               Euroopan unionin virallinen lehti
            
            
               C 250/14
            
         Unionin yleisen tuomioistuimen määräys 21.6.2012 — Hamas v. neuvosto
   (Asia T-531/11) (1)
   
   (Kumoamiskanne - Terrorismin torjumiseksi toteutettavat rajoittavat toimenpiteet - Vireilläolovaikutus)
   2012/C 250/27
   Oikeudenkäyntikieli: ranska
   
      Asianosaiset
   
   
      Kantaja: Hamas (Damaskos, Syyria ja Gaza, Gazan kaistan alue) (edustaja: L. Glock)
   
      Vastaaja: Euroopan unionin neuvosto (asiamiehet: aluksi R. Szostak ja G. Marhic, sitten B. Driessen ja G. Étienne)
   
      Oikeudenkäynnin kohde
   
   Alun perin kanne, jossa vaadittiin kumottavaksi tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta sekä täytäntöönpanoasetusten (EU) N:o 610/2010 ja (EU) N:o 83/2011 kumoamisesta 18.7.2011 annettu neuvoston täytäntöönpanoasetus (EU) N:o 687/2011 (EUVL L 188, s. 2) ja niitä henkilöitä, ryhmiä ja yhteisöjä koskevan luettelon saattamisesta ajan tasalle, joihin sovelletaan erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP 2, 3 ja 4 artiklaa, 18.7.2011 annettu neuvoston päätös 2011/430/YUTP (EUVL L 188, s. 47) siltä osin kuin kantajana olevan järjestön nimi säilytetään luettelossa sellaisista henkilöistä, ryhmistä ja yhteisöistä, joihin sovelletaan terrorismin torjumiseksi toteutettuja varojen ja taloudellisten resurssien jäädyttämistä koskevia toimenpiteitä.
   
      Määräysosa
   
   
               1)
            
            
               Kanne jätetään tutkimatta, koska tutkittavaksi ottamisen edellytykset selvästi puuttuvat.
            
         
               2)
            
            
               Lausunnon antaminen Euroopan komission väliintulohakemuksesta raukeaa.
            
         
               3)
            
            
               Hamas vastaa omista oikeudenkäyntikuluistaan ja se velvoitetaan korvaamaan Euroopan unionin neuvoston oikeudenkäyntikulut.
            
         
      (1)  EUVL C 126, 28.4.2012.